LV Eiropas Savienības Oficiālais Vēstnesis C 354/13

Francijas valdības paziņojums saistībā ar Eiropas Parlamenta un Padomes Direktīvu 94/22/EK par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei (1)

(Paziņojums par pieteikumu ekskluzīvu atļauju “Permis de la Seille” un “Permis de l’Albe” saņemšanai, lai veiktu šķidro vai gāzveida ogļūdeņražu atradņu izpēti)

(Dokuments attiecas uz EEZ)

2013/C 354/09

Ar 2013. gada 29. aprīļa pieteikumu uzņēmējsabiedrība Elixir Petroleum (Moselle) Ltd, kuras pārstāvis Francijā ir Philippe LABAT — uzņēmējsabiedrība Thermopyles SAS ar juridisko adresi 50, rue du Midi, 94300 Vincennes (Francija) –, lūdza piešķirt uz pieciem gadiem divas ekskluzīvas atļaujas “Permis de la Seille” un “Permis de l’Albe”, lai veiktu šķidro vai gāzveida ogļūdeņražu atradņu izpēti Meurthe-et-Moselle un Moselle departamenta teritorijā.

Šīm atļaujām atbilstīgās teritorijas perimetru veido meridiāni un paralēles, kas secīgi savieno punktus, kuru ģeogrāfiskās koordinātas (grādos) noteiktas turpmāk tabulā, par sākumpunktu ņemot Parīzes meridiānu.

Permis de la Seille Punkts Austrumu ģeogrāfiskais garums Ziemeļu ģeogrāfiskais platums A 4,10 grādi 54,50 grādi B 4,60 grādi 54,50 grādi C 4,60 grādi 54,40 grādi D 4,40 grādi 54,40 grādi E 4,40 grādi 54,20 grādi F 4,10 grādi 54,20 grādi





Permis de l’Albe Punkts Austrumu ģeogrāfiskais garums Ziemeļu ģeogrāfiskais platums A 4,80 grādi 54,50 grādi B 4,90 grādi 54,50 grādi C 4,90 grādi 54,40 grādi D 5,00 grādi 54,40 grādi E 5,00 grādi 54,30 grādi F 4,80 grādi 54,30 grādi

Šādi noteiktas teritorijas platība, uz kuru attiecas “Permis de la Seille”, ir aptuveni 726 km2, bet platība, uz kuru attiecas “Permis de l’Albe”, ir aptuveni 198 km2.

Pieteikumu iesniegšana un atļaujas piešķiršanas kritēriji

Sākotnējo un konkurējošo pieteikumu iesniedzējiem ir jāpierāda to atbilstība prasībām atļaujas saņemšanai, kas noteiktas 4. un 5. pantā 2006. gada 2. jūnija Dekrētā Nr. 2006-648 par kalnrūpniecības atļaujām un tiesībām uzglabāt pazemē (Francijas Republikas Oficiālā Vēstneša (Journal officiel de la République française) 2006. gada 3. jūnija numurs).

Ieinteresētie uzņēmumi deviņdesmit dienās no šā paziņojuma publicēšanas dienas var iesniegt konkurējošu pieteikumu saskaņā ar procedūru, kas īsumā aprakstīta “Paziņojumā par kalnrūpniecības atļauju saņemšanu ogļūdeņražu meklēšanai, izpētei un ieguvei Francijā”, kurš 1994. gada 30. decembrī publicēts Eiropas Kopienu Oficiālā Vēstneša C sērijas 374. numura 11. lappusē, un kas noteikta ar grozīto 2006. gada 2. jūnija Dekrētu Nr. 2006-648 par kalnrūpniecības atļaujām un tiesībām uzglabāt pazemē (Francijas Republikas Oficiālā Vēstneša (Journal officiel de la République française) 2006. gada 3. jūnija numurs).

Konkurējošos pieteikumus iesniedz Ekoloģijas, ilgtspējīgas attīstības un enerģētikas ministrijā (Ministère de l'écologie, du développement durable et de l'énergie), nosūtot to uz turpmāk tekstā norādīto adresi. Lēmumus par atļaujas piešķiršanu attiecībā uz sākotnējo pieteikumu un konkurējošiem pieteikumiem pieņems divu gadu laikā, skaitot no dienas, kad Francijas iestādes saņem sākotnējo pieteikumu, vai vēlākais līdz 2015. gada 18. maijam.

Nosacījumi un prasības attiecībā uz darbības veikšanu un tās pārtraukšanu

Pieteikumu iesniedzēji sīkāku informāciju var iegūt, iepazīstoties ar Kalnrūpniecības kodeksa 79. un 79.1. pantu un grozīto 2006. gada 2. jūnija Dekrētu Nr. 2006-649 par kalnrūpniecības un apakšzemes darbiem un apakšzemes raktuvju un krātuvju pārvaldi (Francijas Republikas Oficiālā Vēstneša (Journal officiel de la République française) 2006. gada 3. jūnija numurs).

Papildu informāciju var saņemt šādā iestādē:

Ministère de l'écologie, du développement durable et de l'énergie, direction générale de l’énergie et du climat — direction de l’énergie, bureau exploration et production des hydrocarbures, Grande Arche, Paroi Nord, 92055 La Défense Cedex, France; tālr. +33 140819527.

Ar iepriekš minētajiem normatīvajiem un administratīvajiem aktiem var iepazīties Légifrance tīmekļa vietnē: http://www.legifrance.gouv.fr

(1) OV L 164, 30.6.1994., 3. lpp.